**Frol IL orientering**

**Årsmelding 1967**

Orienteringsutvalget har bestått av:

 Ingvar Reistad

 Bjørn Bye

 Torgeir Nygård

 Annar Berg

Dessuten har Bjørn Olav Nygård vikariert litt.

Ingvar Reistad vart valgt til oppmann. Men det ble kortvarig da han flyttet til Sør-Trøndelag. Annar Berg tok over.

Fra våren av gjekk o-arbeidet svært bra. På Okkenhaug hadde vi eit o-kurs ledet av oppmannen. Her var det mange med. Også i Nord-bygda vart det arbeidet godt. Vi hadde fleire treningsløp for oss sjøl, og vi var også på en del terminfesta treningsløp. Dette såg bra ut. På det første ordinære løpet hadde vi 12 påmeldte, og dette er vel rekord for laget. Dette løpet gikk i Verdal. Det viste seg at vi enno må rekna oss for nybegynnere. De fleste ble nærmest fyllstoff på resultatlista. Ein skal forresten ikkje venta anna, dei aller fleste som er med i slike løp er rutinerte o-løpere som har deltatt i flere sesonger.

Helga etter var 10 av oss på løp hos Wing. Her gjekk det noe bedre for en del, mens andre fortsatt var blant de siste. Neste søndag var det KM i stafett for senior. Her stilte Annar på første, Bjørn Olav på andre og Bjørn B på tredje etappe. Undertegnende som altså løp første etappe mente det ikke var riktig å legge for stort press på Bjørn Olav som var med på stafett for første gang. Derfor sørget han for at Bjørn Olav ikke fikk noen bak seg da han la ut på 2.etappe. Bjørn Olav hadde også en bom, og kunne ikke forhindre at Bjørn B måtte starte i oppsamlingsstart. Sjøl om Bjørn startet ut skart, greide han ikke å unngå sisteplass. Men vi kom da før de lag som brøt.

18. juni var et juniorlag på Freidigstafetten. Det var Asbjørn Tingstad, Nils Haavard Dahl og Torgeir Nygård. Ingen av dem var heldig med løpet sitt, men de ble nr. 13 av 18 lag som startet. Og det er slett ikke verst første gang de deltar i stafett.

Nå ble det et storstygt hull i aktiviteten i o-gruppa. Torgeir drog til Amerika, Bjørn Bye bygde hus, og oppmann var opptatt med private ting.

Utpå høsten våknet vi da ferså vidt slik at 4 av oss var med på KM. Det var den 17. september. Her har det ikke blitt tilordnet resultatliste, men så vidt jeg husker, ble ingen av oss kretsmestre.

Nå sto bare den siste store konkurransen igjen, nemlig klubbmesterskapet. Det ble avholdt 29.oktober fra låven til oppmann. De som har lest Frolingen, og det har vel alle, har sett utviklinga. Men resultat bringer vi her:

Kort løype

1 Nils Haavard Dahl 39.35

2 Vidar Venås 41.15

3 Terje Matberg 42.17

4 Sigbjørn Matberg 1.00.15

Lang løype

1 Bjørn Bye 59.05

2 Tore Andreas Berg 1.02.58

3 Bjørn O. Nygård 1.20.15

4 Per Amdahl 1.28.15

Vandrebjella tilfalt Per Amdahl: Vandrebjella måtte i år tildeles Per Amdahl, da hans sterkeste konkurrent, `n Andreas E., med et smart juridisk-taktisk knep lurte seg unna den.

Dessuten foreligger det protest fra han som vart nummer 3. Denne ble imidlertid ikke tatt til følge.

«PROTEST

Jeg legger herved ned protest mot at Per A får oppbevare Bjella for «suveren tolking av kartet og godt markarbeid» denne vinteren.

Den var så godt som min denne gangen da jeg startet først og kom godt i vei, helt til 6.post hvor Bjørn Bye narret meg (ved å snakke sant, stikk i strid med tidligere praksis), og Per startet så sent at han hadde fordelen av å løpe på mine mellomtider, og lett kunne «ordne» sluttida.

Jeg protesterer altså og krever at juryen, løpsvinneren + løypeleggeren, tar protesten til følge. Likeens anklager jeg Bjørn B for å snakke sant. Slike råe triks vil vi ikke han noe av i O-sporten

 Hilsen 3.mann»

Litt om nykartet. Laget har vært heldig og har fått bra støtte til kartet. Kommunen yter kr 2500,- og fra NOF har vi fått kr 2000,-. Overslaget er på kr 6300,-. Men vi trur vi skal få det til noe rimeligere så så svær utgift skal det ikke bli på laget.

Dessverre har korrigeringa gått dårlig i sommer, og svært mye står ennå igjen. Til våren må vi her ta et krafttak slik at vi kan få en del ferdigtrykt.

I det vi takker for sesongen, håper vi på stor deltagelse i o-sporet neste år.

O-utvalget.